ইউসুফ কান্ধলভি
মুহাম্মদ ইউসুফ কান্ধলভি (আরবি: مولانا محمد يوسف كاندهلوي) (হজরতজি বলেও পরিচিত) (জন্ম:১৯১৭–মৃত্যু:১৯৬৫) ছিলেন ভারতের একজন মুসলিম পণ্ডিত। পরবর্তীতে তিনি তাবলিগ জামাতের দ্বিতীয় আমির হন। একটি পণ্ডিত পরিবারে তার জন্ম হয়। দশ বছর বয়সে তিনি কুরআন হাফিজ হন এবং হাদিস ও ইসলামি অন্যান্য শাখায় পড়াশোনা চালিয়ে যান। লেখালেখি ছাড়াও তাবলিগে তিনি বেশ সময় ব্যয় করেন। তার দুইটি বিখ্যাত বই হল হায়াতুস সাহাবা ও চার খন্ডের মাআনিউল আহবার ফি শারহ। তিনি মুন্তাখাবে হাদিস বইয়েরও রচয়িতা। মুহাম্মদ ইউসুফ কান্ধলভি ৪৮ বছর বয়সে লাহোরে মৃত্যুবরণ করেন।